burgasdotpro/wikipedia huggingface dataset:
Úslava

Úslava je rieka v juhozápadných Čechách. Je to významný pravostranný prítok Berounky, meria , zaberá povodie s plochou a v ústí dosahuje priemerný prietok /s.
Rieka pramení pod názvom "Bradlava" na juhovýchodnom svahu vrchu Drkolná () západne od obce Číhaň. Názov Bradlava niesla pôvodne celá rieka, avšak chybným prepisom z roku 1712 označuje Bradlava horný tok rieky po vtok do Žinkovského rybníka. Od prameňa tečie sprvu východným smerom, za osadou Plánička sa stáča na sever. Od obce Žinkovy už tečie pod názvom Úslava, pritom k obci Vrčeň východným smerom, odtiaľ k obci Zdemyslice severoseverozápadným smerom. Následne pokračuje až k mestu Šťáhlavy na sever, pričom pri zámku Kozel mení smer toku na severozápad. Napokon sa pri plzenskom Koterove definitívne stáča a tečie k ústiu na sever. Do Berounky ústi na okraji mesta Plzeň. Rieka (najmä na dolnom toku) výraznejšie meandruje.
K významnejším prítokom patrí zľava Podhrázský potok a sprava Tůně, Muchovka, Bradava a Kornatický potok. 
Úslava preteká cez Plánicu (ako Bradlava), Žinkovy, okrajom mesta Nepomuk, ďalej cez Blovice, Šťáhlavy, Starý Plzenec a Plzeň.
Úpa

Úpa je rieka vo východných Čechách. Je to ľavostranný prítok Labe, má dĺžku , zaberá povodie s plochou a v ústí dosahuje priemerný prietok /s. Najvýznamnejšími prítokmi sú z ľavej strany Malá Úpa, Lysečinský potok, Trutina (Babský potok), Ličná, Rtyňka, Olešnice a z pravej strany Zelený potok, Maršovka, Válovický potok . 
Rieka preteká cez Pec pod Sněžkou, Horní Maršov, Svobodu nad Úpou, Mladé Buky, Trutnov, Úpice a Českú Skalicu.
Tok rieky.
Pramení v Krkonošiach na Bílé louce severne od Studničnej hory, na západných svahoch Sněžky v blízkosti česko-poľskej štátnej hranice v nadmorskej výške Po obec Horní Maršov tečie juhovýchodným smerom, odtiaľ k mestu Mladé Buky na juh, k Trutnovu potom opäť na juhovýchod. Na území mesta sa najprv stáča k severovýchod, následne na juh až juhojuhovýchod. Medzi mestami Úpice a Česká Skalice tečie severojužným smerom výrazne zvlneným korytom cez tzv. Babiččino údolí. Za Českou Skalicou už pokračuje k ústiu juhozápadným smerom. Do Labe ústi pri meste Jaroměř v nadmorskej výške 
Úpa je najvyššie prameniacou riekou v Česku. V pramennej oblasti prekonáva prevýšenie takmer 400 metrov Horním a Dolním úpským vodopádom k tzv. Úpskej jame. Cez Obří dol a Bukové údolí sa dostáva do letoviska Pec pod Sněžkou. Nad obcou Horní Maršov opúšťa územie národného parku Krkonoše, pod mestom Svoboda nad Úpou aj geomorfologický celok Krkonoše a vstupuje do celku Krkonošské podhůří, konkrétne podcelku Mladobucká vrchovina. Pri najväčšom meste na svojom toku, Trutnove, vstupuje do podcelku Trutnovská pahorkatina, pri osade Havlovice potom do podcelku Kocléřovský hřbet a tu preteká spomenutým údolím Babiččino údolí, v ktorom strávila svoje detstvo Božena Němcová a situovala sem dej známeho diela Babička. Pri obci Zblov je časť vody odvádzaná kanálom do vodnej nádrže Rozkoš. Na dolnom toku zároveň vstupuje do geomorfologického celku Orlická tabule.
Metuje

Metuje je rieka vo východných Čechách. Je to ľavostranný prítok Labe, meria , povodie má plochu a v ústí dosahuje priemerný prietok /s.
Pramení v geomorfologickom celku Broumovská vrchovina (podcelok Polická vrchovina) v nadmorskej výške východne od obce Hodkovice. Na hornom toku vytvára hlboko zarezané údolie a preteká cez Teplicko-adršpašské skály najprv na východ, následne vytvára veľký oblúk ohnutý na sever, niekoľkokrát sa esovito stáča a pokračuje viac-menej severojužným smerom až po Nové Město nad Metují, pričom sa tok viacnásobne stáča a meandruje. Za mestom už pokračuje západným smerom cez kultúrnu krajinu, koryto križujú viaceré zavlažovacie kanály. Do Labe sa vlieva pri meste Jaroměř (medzi mestom a časťou Josefov) v nadmorskej výške 
K významnejším ľavostranným prítokom patrí Zdoňovský potok, Ledhujka, Židovka, Brlenka, Střela, Olešenka, Janovský potok, k pravostranným Dřevíč, Radechovka a Rozkoš.
Metuje preteká cez tieto mestá: Teplice nad Metují, Hronov, Velké Poříčí (městys), Náchod a Nové Město nad Metují.
Masaccio

Tommaso di Giovanni di Simone Guidi, zvaný Masaccio (* 21. december 1401, San Giovanni Valdarmo, Taliansko - † jeseň 1428, Rím) bol taliansky maliar považovaný za zakladateľa renesančného maliarstva.
Veľká trojka ranej talianskej renesancie.
Roku 1418 sa Masaccio prisťahoval do Florencie a zoznámil sa tu so sochárom
Donatellom a architektom Filippom Bruneleschim. O generáciu starší, skúsení umelci ocenili nadanie mladého maliara a snažili sa jeho talent ďalej rozvíjať. Bruneleschi uviedol Masaccia do základov architektúry a zoznámil ho s pravidlami lineárnej perspektívy, ktorú objavil na základe štúdia antických autorov Eukleida a Ptolemaia. Donatello zasvätil Masaccia do sochárskeho umenia a zoznámil ho s anatómiou, ktorú študoval ako jeden z prvých renesančných umelcov. Takto získané poznatky aplikoval Masaccio pri svojej maliarskej tvorbe (pozri napríklad perspektívu na freske "Svätá Trojica") 
Neskôr boli Bruneleschi, Donatello a Masaccio označení za veľkú trojku florentskej renesancie.
Kaplnka Brancacci.
Najslávnejším Massaciovym dielom sú nepochybne fresky v kaplnke Brancacci vo florentskej karmelitánskej Bazilike Santa Maria del Carmine, zachytávajúce udalosti zo života svätého Petra. Pôvodne boli zadané maliarovi Masolinovi, ktorý si prácu rozdelil s mladším, ale nadanejším Masacciom. Každý realizoval desať malieb. Masolino maľoval horné partie, Masaccio dolné, na niektorých výjavoch sa podieľali dohromady, takže sa ich autorstvo nedá presne rozlíšiť. I keď sa Masaccio spočiatku podieľal na prácach rovnakým dielom, najneskôr od roku 1425 pokračoval sám, pretože Masolino vtedy opustil mesto. Vzhľadom na to, že Masaccio počas prác umrel (za záhadných okolností vo veku dvadsaťšesť rokov), o definitívne dokončenie malieb sa postaral až takmer o šesťdesiat rokov (v rokoch 1481 - 1482) Filippino Lippi.
Masaccio zavrhol gotickú tradíciu maliarstva a považoval sa za následovníka Giotta, ktorý už pred sto rokmi vyhlasoval, že umenie musí venovať viac pozornosti reálnemu svetu. Jeho novátorské metódy študovali snáď všetci neskorší významní florentskí umelci. V kaplnke Brancacci hľadali inšpiráciu napríklad Fra Angelico alebo Michelangelo Buonarroti pre Sixtínsku kaplnku.
Cigánka (vrch v Spišsko-gemerskom krase; 935 m)

Cigánka () je vrch v Spišsko-gemerskom krase, krajinnom celku Slovenského rudohoria. Leží nad Muráňom, približne severozápadne od Revúcej. Na jednom z vrcholov sú zrúcaniny hradu Muráň.
Poloha.
Nachádza sa v juhozápadnej časti Spišsko-gemerského krasu, v geomorfologickom podcelku Muránska planina. Leží v Banskobystrickom kraji, v okrese Revúca a na katastrálnom území obce Muráň. Najbližším sídlom je na južnom úpätí situovaný Muráň, juhovýchodne sa nachádza Muránska Dlhá Lúka a Revúca, východne Muránska Zdychava a Muránska Huta. Vrch leží v Národnom parku Muránska planina a veľká časť patrí do národnej prírodnej rezervácie Cigánka.
Opis.
Cigánka leží na juhovýchodnom okraji strednej časti Muránskej planiny, v hrebeni, vybiehajúcom juhozápadným smerom z vrchu Šiance (). Severne sa nachádza Veľký Cigán (), Šindliarka (), Lopušná () a Šiance, východne Čelo (), Kyprov (), Stolica () a Radzim (), južne Zubová (), Krížna poľana () a Tri chotáre () a západne Macov vrch (), Vrbiarka (), Ostrica (), Pavelková () a Kľak (). Juhovýchodné svahy odvodňuje rieka Muráň v povodí Slanej, voda zo severozápadných odteká do Muráňa Dolinským potokom. Na vrchol i k hradu Muráň vedie značená turistická trasa. Juhovýchodným úbočím vedie cesta II/531 z Tisovca do Červenej Skaly. Na úbočí stojí chata.
Výhľady.
Vrchol pokrýva súvislý lesný porast, no skalné bralá umožňujú obmedzený rozhľad. Z vhodných lokalít je možné pozorovať najmä okolité vrchy Spišsko-gemerského krasu a časť Nízkych Tatier a Stolických vrchov.
Lagos

Lagos je najväčšie mesto v Nigérii a najväčšie mesto Afriky. Nachádza sa tu jeden z najvýznamnejších afrických prístavov. 
Lagos je bývalé hlavné mesto Nigérie, v roku 1991 ho nahradila Abuja. Mesto malo v roku 2020 14 370 000 obyvateľov, v aglomerácii však žije odhadom 21 – 24 mil. obyvateľov.
Käsong

Käsong (kórejsky 개성, ) je šieste najväčšie mesto v KĽDR s počtom asi 338 tisíc obyvateľov. Mesto sa nachádza len niekoľko kilometrov severne od demilitarizovanej zóny, ktorá tvorí hranicu s Kórejskou republikou. Patrí do provincie Hwanghäbuk-do. V minulosti bolo asi 500 rokov hlavným mestom.
V blízkosti mesta Käsong sa nachádza Käsongský priemyselný park - centrum severokórejského ľahkého priemyslu.
Dejiny mesta.
Po skončení éry zjednotenej Šilly si ho kráľ Wangkon - zakladateľ novej dynastie Korjo- vybral za svoje nové sídlo. Funkciu hlavného mesta kráľovstva Korjo plnilo 5 storočí. Počas tohto obdobia viackrát zmenilo názov: Kädžu (개주), Kägjong (개경) a Käsongbu (개성부). Neskôr za dynastie Čoson bolo vedľajším hlavným mestom a súčasťou provincie Kjonggi-do. Po oslobodení v roku 1945 a rozdelení polostrova mesto patrilo južnej časti polostrova až do vypuknutia kórejskej vojny v roku 1950. Po skončení kórejskej vojny v roku 1953 bola hranica vytýčená na juh od Käsongu a mesto pripadlo Severnej Kórei. V 50. rokoch sa z neho stalo "mesto pod priamou vládou" (po kórejsky 개성직할시 / Käsong čikhal-ši) a od roku 2003, keď bol vytvorený priemyselný park sa zmenilo na mesto so špeciálnym postavením (po kórejsky 개성특급시 / Käsong thükgüp-ši).
Hučava

Hučava môže byť:
Zentralfriedhof (Viedeň)

Zentralfriedhof (doslova "Ústredný cintorín") je veľký cintorín vo Viedni. 
Rozlohou dva a pol milióna metrov štvorcových je po Hamburgu/Ohlsdorfe druhým najväčším cintorínom v Európe a posledným miestom odpočinku 3 miliónov ľudí. Viedenský magistrát sa tu stará o 250 000 hrobov. 
V centre cintorína vytvorený Park pokoja a sily podľa starej tradície geomantie. 27. októbra slávnostne otvorili kostol sv. Karola Boromejského po piatich rokoch renovácie, ktorá stála 182 miliónov šilingov. Jeho kupolu vidieť hneď po vstupe do cintorína cez hlavný vchod (Hauptportal). V blízkosti kostola sa nachádzajú hroby Beethovena, Schuberta, Johanna Straussa otca i syna, Brahmsa alebo Huga Wolfa, označených ako "Ehrengräber" v skupine 32a. Tu je postavený aj pomník Mozartovi. Rakúski prezidenti sú pochovaní v hrobkách v blízkosti kostola. 
Presný plán cintorína si možno kúpiť u vrátnika pri vchode 2 (Tor 2). Prvý vchod od centra mesta (Tor 1) sprístupňuje starú izraelskú časť. Pozdĺž múrov cintorína sa dá prejsť k vedľajšiemu vchodu (Tor 3), je to aj zastávka električky. Tu odpočíva aj u nás veľmi dobre známy rockový spevák Falco. Sklenená platňa na jeho hrobe symbolizuje rozbité CD. Štvrtý vchod (Tor 4) je vstupom do evanjelickej časti a piaty vchod (Tor 5) do nového izraelského oddelenia existujúceho od roku 1928. Pochovaný je tu aj hudobný skladateľ Antonio Salieri.
Doprava na cintoríne.
V areáli cintorína vzhľadom na jeho veľkosť premáva autobusová linka 106, ktorá má na trase 22 zastávok. Interval medzi spojmi je 30 minút, prvý začína o 9. hodine, posledný v sobotu o 16:30, v ostatných dňoch o 15:30. V autobuse platí rovnaký lístok ako na ostatných viedenských linkách.
Brusník

Brusník môže byť:
Cimabue

Cimabue, vlastným menom Cenni di Peppo (* okolo 1240 – † okolo 1302), bol taliansky maliar, prvý veľký majster florentskej školy. Dante považoval Cimabua za najvýznamnejšieho talianskeho maliara pred Giottom, s ktorým sa zaslúžili o obrodu talianskeho umenia v stredoveku.
Podľa životopisca talianskych renesančných umelcov a architektov Giorgia Vasariho pochádzal Cimabue z urodzenej rodiny. Ako chlapec navštevoval školu pri dominikánskom kostole Santa Maria Novella, kde vtedy pracovali byzantskí maliari. Cimabue utiekal zo školy a celé dny ich pozoroval pri práci, preto otec aj maliari usúdili, že by sa mal učiť maľovať. Je to však zrejme len legenda, pretože stavba kostola bola zahájená v čase, kedy Cimabue bol už slávnym florentským maliarom. Byzantských umelcov zrejme videl pracovať v Baptisteriu San Giovanni. 
Vo svojich kompozíciách Cimabue zachoval rysy príznačné pre byzantskú školu. Z jeho diela sa však nezachovalo mnoho: 
Fresky v hornom kostole baziliky sv. sv. Františka v Assisi – najznámnejšia je zrejme "Tróniaca Madona so štyrmi anjelmi a sv. Františkom". 
Hierarchickosť figúr tohto výjavu má zrejme blízko k byzantskej tradícii, ale oduševnenosť tvárí je už novým rysom. Známa podoba sv. Františka ovplyvnila mnohé ďalšie podobizne tohoto svätca. Typicky chudá vyziabnutá tvár najviac zodpovedá popisu Františkovej fyziognómie v životopise od Tomassa di Cellano. Na rozdiel od svojho najväčšieho a vraj aj najobľúbenejšieho žiaka Giotta sa však Cimabue nepúšťal do rozsiahlych cyklov nových príbehov.
Pri práci v bazilike v Assisi sa Cimabue stretol s rímskym maliarom Pietrom Cavallinim, ktorý sa podieľal aj na výzdobe tunajšieho chrámu. Cavallini ho informoval o technikách stredovekého rímskeho maliarstva a ovplyvnil jeho tvorbu.
Jedným z najznámejších Cimabuových diel je doskový obraz "Maestá – Tróniaca Madona", namaľovaná okolo roku 1280 pre veľký oltár florentského kostola Santa Trinita (dnes umiestnený v galérii Uffizi vo Florencii). Schéma obrazu ešte vykazuje vplyv byzantského maliarstva, je tu však už použitá perspektíva.
Známy je aj Cimabuov krucifix z kostola Santa Croce vo Florencii, ktorý bol nenávratne poškodený roku 1966 pri povodniach.
Henri Debehogne

Henri Debehogne (* 30. december 1928, Maillen, Belgicko – † 9. december 2007, Uccle, Belgicko) bol belgický astronóm.
Pracoval na Belgickom kráľovskom observatóriu v Uccly, špecializoval sa na planétky, kométy a astrometriu.
Objavil viac ako 700 planétok, vrátane trójanov (6090) 1989 DJ a (65210) 2002 EG (druhý spolu s E. W. Elstom).
Tamara Michajlovna Smirnovová

Tamara Michajlovna Smirnovová (; * 25. december, 1918 – † 2001) bola ruská (pôvodne sovietska) astronómka. Je spoluobjaviteľkou periodickej kométy 74P/Smirnovová-Černych, a objavila niekoľko planétok.
Fašírka (televízna relácia)

Fašírka bola televízna strihová relácia politickej satiry STV. Vysielala sa raz za dva týždne v roku 1998 pred voľbami, ktoré sa uskutočnili 25. a 26. septembra 1998. 
Ústredný riaditeľom STV bol vtedy Igor Kubiš, ktorý umožnil úplnú závislosť STV od HZDS. Pred historickými voľbami mal už Vladimír Mečiar takmer absolútne voľný prístup do STV. Jeho pravidelná „diskusná“ relácia Ako ďalej, pán premiér? sa na obrazovkách objavovala pár mesiacov pred voľbami každý týždeň a časový limit prekračovali aj o pol hodiny. Spravodajstvo STV stratilo v tom čase posledné znaky objektivity a vyváženosti. Aktuálne správy sa v ňom prelínali s komentármi, ktoré útočili na politických protivníkov HZDS. Satirickými šľahmi ich okrem toho častovala pravidelná strihová relácia Fašírka.
Na tvorbe relácie sa scenáristicky a produkčne podieľali: 
V danom období patrila Fašírka k nasledovanejším reláciám STV. Vo "Fašírke" je konkurenčná TV Markíza, ktorá mala už vtedy vyššiu sledovanosť ako STV, nazývaná "Angelika".
Gorila

Gorila (lat. "Gorilla") je rod primátov (presnejšie hominoidovcov).
Zaradenie v systéme.
Zaradenie do čeľade/podčeľade nie je ustálené. Rod gorila sa môže zaradiť:
Ojedinele sa gorila neklasifikuje ako samostatný rod, ale ako súčasť rodu človek (Homo) (pozri aj článok človek (Homo)).
Charakteristika.
Je to najväčší druh primátov. Dnes žije v Afrike. Je blízkym príbuzným človeka a tiež najväčším a najsilnejším ľudoopom na svete. Voľne žijúci dospelý samec váži až trikrát toľko ako človek, samice sú však menšie. Tieto veľké ľudoopice zvyčajne chodia po štyroch. Mláďatá sa šplhajú aj po stromoch. Gorily žijú v rodinnom spoločenstve, ktoré tvorí dominantný samec, niekoľko samíc a mláďatá. Tlupa pomaly putuje rozľahlým lesom aj niekoľko kilometrov a popritom požierajú rastlinnú potravu. Mimo ohrozenia sú to mierumilovné tvory, ale v prípade ohrozenia môže samec napadnúť aj leoparda či človeka, ale nikdy bez príčiny! Horské gorily dovolia človeku si aj sadnúť v ich blízkosti, ak sa presvedčia, že im nehrozí nebezpečenstvo.
Posledný spoločný predok človeka a gorily žil pred 6,2 – 8,4 (Chen 2001, Wildman 2003, Bailey 1992)/ 14,4 (Arnason 1996) / 5,8 – 6,2 (Adachi 1995) miliónmi rokov.
Systematika.
"Typický starý systém (1967 až cca. do konca 90. rokov):" &lt;br&gt;
rod Gorila ("Gorilla"):
"Typický nový systém (od cca. 1996/2001):"&lt;br&gt;
rod Gorila (Gorilla):
Variantom tohto nového systému je systém, v ktorom je gorila Grauerova presunutá pod gorilu západnú, kde jej vedecké meno potom samozrejme znie Gorilla gorilla graueri (okrem toho je Gorilla beringei bwindi zaradená ako súčasť poddruhu Gorilla beringei beringei).
Viacerí bádatelia s rozdelením gorily na dva druhy nesúhlasia a držia sa starého systému, čiže uznávajú len jeden druh gorily a spravidla len 3 poddruhy.
K slovenským názvom treba poznamenať, že – ako hore vidno – ten istý (prominentný) autor P. Lupták v roku 2002 (v knihe "Zviera") nazval druhy gorily „gorila nížinná“ a „gorila horská“, zatiaľ čo o rok neskôr (v knihe "Slovenské mená cicavcov sveta") už tie isté druhy gorily nazval „gorila západná“ a „gorila východná“ a názvy „gorila nížinná“ a „gorila horská“ použil pre niektoré poddruhy týchto druhov.
Grigorij Nikolajevič Neujmin

Grigorij Nikolajevič Neujmin, rus. Григорий Николаевич Неуймин (* 3. január 1886 (22. december 1885) – 17. december 1946) bol sovietsky a ruský astronóm.
Zapísal sa do histórie objavom 74 planétok, najmä 951 Gaspra a 762 Pulcova. Minor Planet Center zapísal jeho objavy pod menom G. N. Neujmin, odvtedy je jeho meno v literatúre uvádzané pod týmto priezviskom. V modernej anglickej literatúre sa uvádza priezvisko Neuymin.
Bol objaviteľom (spoluobjaviteľom) početných periodických planétok, vrátane 25D/Neujmin, 28P/Neujmin, 42P/Neujmin, 57P/du Toit-Neujmin-Delporte a 58P/Jackson-Neujmin.
Planétka 1129 Neujmina je pomenovaná na jeho počesť.
Fašírka

Fašírka je druh mäsového alebo bezmäsitého vyprážaného výrobku a súčasť jedál a pokrmov.
Agora (námestie)

Agora je námestie, resp. trhovisko v starovekých gréckych mestských štátoch, na ktorom sa zhromažďovali obyvatelia (eklézia). Konali sa tu hlasovania, črepinový súd a prerokúvali sa politické záležitosti štátu.
Fívah

Fívah () je jedným z obývaných ostrovov na atole Šavijani na Maldivách. Počet obyvateľov je 916 (jún 2006), dĺžka ostrova 1 200 m, šírka 920 m. Vzdialenosť od hlavného mesta Male je 241,24 km.
Fédú

Fédú () môže byť ostrov:
Fókaidú

Fókaidú () je jedným z obývaných ostrovov na atole Šavijani na Maldivách. Počet obyvateľov je 1 377 (jún 2006), dĺžka ostrova 1 050 m, šírka 680 m. Vzdialenosť od hlavného mesta Male je 239,87 km.
Funadú (Káfu)

Funadú je neobývaný ostrov na atole Káfu na Maldivách.
Goidú (Šavijani)

Goidú (Savijani) () je jedným z obývaných ostrovov na atole Šavijani na Maldivách. Počet obyvateľov je 561 (jún 2006), dĺžka ostrova 2 160 m, šírka 670 m. Vzdialenosť od hlavného mesta Male je 256,48 km.
Goidú

Goidú () môže byť ostrov:
alebo zemepisný (nie administratívny) názov atola:
Kanditímu

Kanditímu () je jedným z obývaných ostrovov na atole Šavijani na Maldivách. Počet obyvateľov je 1 227 (jún 2006), dĺžka ostrova 1 720 m, šírka 700 m. Vzdialenosť od hlavného mesta Male je 258,26 km.
Sylvain Julien Victor Arend

Sylvain Julien Victor Arend (* 6. august 1902, Robelmont, Belgicko – † 18. február 1992) bol belgický astronóm. Jeho hlavným odborom bola astrometria.
Spolu s G. Rolandom, objavili kométu C/1956 R1 (Arend-Roland). Bol tiež objaviteľom, alebo spoluobjaviteľom periodických komét 49P/Arend-Rigaux a 50P/Arend, 1952 Nova Scuti, a početných planétok (asteroidov), vrátane Amora 1916 Boreas a Trójana 1583 Antilochus. Ďalej objavil 1652 Hergé, ktorá je pomenovaná po Georges Remi prezývanom Hergé. Planétka 1563 Noël je pomenovaná po jeho synovi Emanuelovi.
Aupark Tower (Bratislava)

Aupark Tower je výšková budova v Bratislave v mestskej časti Petržalka, ktorá je súčasťou nákupno-zábavného centra Aupark. Postavila ju spoločnosť HB Reavis Group. Jej výstavba sa začala v roku 2006, hrubá stavba bola dokončená začiatkom roku 2007 a úplne dokončená bola koncom roka 2007. Nachádzajú sa tu prenajímateľné kancelárske priestory.
Má výšku 96 metrov, stupňovitý tvar s viacerými ustúpenými časťami. Celkový počet podlaží je 22, existovali návrhy na zmenu projektu a výstavbu 15 podlaží, aby sa údajne čiastočne zachránila panoráma Bratislavy. Spoločnosť HB Reavis Group mala za kompromisné riešenie mať možnosť odkúpiť lukratívne pozemky na petržalskom nábreží Dunaj a medzi Starým mostom a Mostom Apollo za výhodnú cenu. Kompromisné riešenie sa nezrealizovalo, pretože bolo rozhodnuté, že dané riešenie by bolo pre mesto nevýhodné. Odporcovia výstavby tejto budovy argumentovali bezprostrednou blízkosťou Nového mosta a optickým znehodnotením lokality, ako aj panorámy mesta ako celku. Bratislavčania ju volajú “Budova vo výhľade”, pretože z pohľadu na Petržalku z ľavého brehu Dunaja znehodnocuje zásadne panorámu Petržalky a “zavadzia” priamo v pozadí mosta SNP. Z niektorých pohľadníc Bratislavy ju autori radšej “vymazali”. 
Na prelome roka 2011 a 2012 sa majiteľom budovy stal realitný fond Heitman European Property Partners IV. Hodnota transakcie podľa zverejnených správ bola 85,6 milióna. 
Kancelárie tu majú spoločnosti Telefónica Slovakia, ESET, Procter &amp; Gamble, AT&amp;T, Benestra, Renault Slovensko a iné.
Hnojník

Hnojník môže byť:
Zoznam najvyšších budov sveta

Tento článok obsahuje zoznam najvyšších budov sveta. V zozname sa nachádzajú len supertally s výškou 300 m a viac.Výškou sa rozumie najvyšší bod na budove a to maximálna výška konštrukcie na budove. V zozname sú aj nedokončené budovy avšak iba tie, ktoré dosiahli svoju konštrukčnú výšku.
Komandú

Komandú () je jedným z obývaných ostrovov na atole Šavijani na Maldivách. Počet obyvateľov je 1 641 (jún 2006), dĺžka ostrova 360 m, šírka 260 m. Vzdialenosť od hlavného mesta Male je 245,57 km.
Kresadlo

Kresadlo je (bežný) predmet alebo sústava (bežných) predmetov, ktorými sa kresajú (teda vzájomným udieraním či otieraním vytvárajú) iskry. Kresadlá sú známe už od praveku. Najčastejšími kresadlami sú pazúriky a/alebo ocieľka (vysokouhlíková oceľ).
V novoveku sa kresadlo často vyskytovalo v špeciálnej krabičke (po angl. "tinderbox"), ktorá obsahovala pazúrik, ocieľku a k tomu práchno. Keďže iskry vydané pazúrikom nie sú dostatočne silné na ich zachytenie je potrebný vopred pripravený materiál. Tým môže byť zuhoľnatená bavlna, zuhoľnatená pálka, či na drobné kúsky narezané vnútro práchnovca kopytovitého (drevokazná huba), ktoré sa po dobu 24 hodín máčalo v lúhu z bukového popola. Neskôr sa začala objavovať aj "slow match", išlo o rúrku najčastejšie z parohu, do ktorej bol zasadený kus opálenej bavlnenej šnúry. Jej vrchný kryt bol často tvorený špičkou toho istého kusu paroha.
Kresadlo sa používalo na založenie ohňa pred vynájdením zápaliek.
August Kopff

August Kopff (5. február 1882–25. apríl 1960) bol nemecký astronóm ktorý objavil niekoľko komét a planétok
Kométy, napr. periodická 22P/Kopff a neperiodická C/1906 E1.
Početné planétky trójany 617 Patroclus a 624 Hektor.
Je po ňom pomenovaný kráter na Mesiaci Kopff.
Amistad (loď)

La Amistad bol španielsky dvojsťažňový škuner, pôvodne postavený v Spojených štátoch s názvom "Friendship". "La Amistad" nebola loď pôvodne postavená pre transport otrokov, slúžil na malé presuny tovarov. "La Amistad" sa stal symbolom abolicionizmu po tom, čo skupina afrických zajatcov na lodi povstala. Táto skupina bola neskôr zatknutá a začal veľký súdny proces o ich právnom postavení. Otroci, ktorí sa na nej prevážali prišli na Kubu na lodi "Tecora".
Udalosť.
V roku 1839 bola táto skupina Afričanov transportovaná na palube lodi z kubánskej Havany do Puerto Principe, keď na čele Josephom Cinquem zorganizovali ozbrojenú revoltu. Ich presun z Afriky do Ameriky bol nelegálny a boli pôvodne falošne označovaní za občanov Kuby. Po revolte Afričania požadovali svoj návrat domov do Afriky, ale lodný navigátor ich oklamal pri stanovovaní kurzu a naviedol loď k Východnému pobrežiu USA. Škuner objavili na Long Islande v New Yorku, vzali ho do správy Lodstva Spojených štátov a Afričanov zobrali do Connecticutu, kde mali byť predaní ako otroci. Tam zasadal súd nad ich právnym postavením. Tento proces bol veľmi populárny v Spojených štátoch, kde patril medzi najvýznamnejšie prípady abolicionizmu.
Rozhodnutie.
Najvyšší súd USA potvrdil rozhodnutie nižšieho súdu v Connecticute a rozhodol o oslobodení Afričanov. Prípad bol pomerne populárny nielen medzi obyčajnými ľuďmi, ale aj v najvyšších kruhoch, keďže išlo o španielsku loď, prípad zaujímal aj Španielske kráľovstvo a vtedajšieho prezidenta USA Martina Van Burena. Obhajcom Afričanov na Najvyššom súde bol bývalý prezident USA a kongresman John Quincy Adams. 9. marca 1840 teda Najvyšší súd rozhodol, že Afričania neboli legálne nadobudnutým majetkom, že boli nelegálne zajatí otrokármi a potvrdil rozhodnutie o ich oslobodení.
Mäta pieporná

Mäta pieporná ("Mentha piperita" alebo "Mentha × piperita", ľudovo nazývaná "fefermincľa" alebo nárečovo "feferminc" alebo "feferminca") je vytrvalá bylina s drevnatou stonkou z čeľade hluchavkovité ("Lamiaceae"). Je to prirodzený hybrid mäty vodnej ("Mentha aquatica") a mäty klasnatej ("Mentha spicata"). Mäta rastie skoro všade. 
Zbiera sa list, vňať, za suchého počasia, krátko pred rozkvitnutím. Má antiseptický účinok, uvoľňuje kŕče hladkého svalstva, zastavuje preháňanie, aplikuje sa pri zápaloch ústnej dutiny, pri bolesti zubov. Dá sa piť ako čaj, alebo sa predáva ako silica.
Letisko Manchester

Letisko Manchester (; IATA: MAN, ICAO: EGCC) je hlavné letisko v Manchestri, Anglicko. Pri otvorení letovej dopravy dostalo názov "Letisko Ringway". Počas druhej svetovej vojny sa oficiálne nazývalo "RAF Ringway" a od roku 1975 do roku 1986 sa používal názov "Medzinárodné letisko Manchester". Nachádza sa na hranici medzi grófstvom Cheshire a Manchestrom v metropolitnom grófstve Veľký Manchester.
Letisko má dve rovnobežné vzletové a pristávacie dráhy, druhá bola otvorená v roku 2001 a stála £172 miliónov. Letisko má tri priľahlé terminály a železničnú zastávku. Majiteľom letiska je "Manchester Airports Group (MAG)", ktoré je kontrolované desiatimi metropolitnými okresnými radami Veľkého Manchestru a je to zároveň najväčšia britská letisková spoločnosť.
Letisko v Manchestri je štvrtým najrušnejším letiskom v Spojenom kráľovstve (po letiskách Londýn-Heathrow, Londýn-Gatwick a Londýn-Stansted). V počte prepravených pasažierov kleslo na 48. miesto v roku 2005 zo 45. miesta, na ktorom bolo v roku 2004. V roku 2006 z letiska odletelo a priletelo rekordných 234 845 lietadiel. 
V roku 2009 letisko odbavilo 18 724 889 pasažierov a počet pohybov lietadiel bol 172 515, v roku 2015 to bolo 173 165 letov a 23 136 047 pasažierov.
Toward the Within

Toward the Within je jediná oficiálna živá nahrávka Dead Can Dance (nepočítajúc limitované edície z roku 2005). Vyšiel v roku 1994. Obsahuje 15 skladieb, z ktorých iba niekoľko objavilo na predošlých albumoch a dve boli neskôr v štúdiovej podobe zahrnuté na prvom sólovom albume Lisy Gerrard, "The Mirror Pool". Ostatné boli známe iba v koncertnej podobe a boli šírené iba nelegálne v bootlegoch. 
"Toward the Within" bol nahratý v novembri 1993 v divadle Mayfair Theatre v Santa Monica v Kalifornii a vydaný vydavateľstvom 4AD ako album a video o rok neskôr. Bola to posledná väčšia udalosť v tomto divadle, pretože krátko nato bolo divadlo Mayfair Theatre bolo takmer úplne zničené pri zemetrasení a následne zbúrané. Video bolo nafilmované Markom Magidsonom a obsahuje rozhovory s Lisou Gerrard a Brendanom Perrym a tiež videoklip „Yulunga (Spirit Dance)“, pozostávajúce z častí fimu .
Albumová verzia je trochu odlišná od videa, ani jedna však nezahŕňa celý koncert. CD neobsahuje „Gloridean" a tiež bezmennú skladbu hranú počas záverečných titulkov. Video neobsahuje „Persian Love Song" a koncertnú podobu „Yulunga (Spirit Dance)" a „Piece for Solo Flute". Vinylová verzia vyšla ako dvojité LP. V roku 1994 dosiahol 131. miesto v rebríčku Billboard 200 a 1. miesto v rebríčku Heatseekers.
V roku 2001, Toward the Within bolo znovu vydaný na DVD zahrnutý v box-sete "Dead Can Dance (1981-1998)". Ako prídavok k pôvodnému obsahut, DVD zahŕňa niekoľko prídavkov: diskografiu, videoklip k „Frontier“, „The Protagonist“, „The Carnival Is Over“, „The Host of Seraphim“ a tiež „Yulunga (Spirit Dance)“. Posledné dve skladby sú časťami filmu „The Host of Seraphim“ je priamo hraná vo filme. V roku 2004 bolo DVD vydané samostatne.
Gänserndorf

Gänserndorf () je mesto v Dolnom Rakúsku približne medzi Bratislavou a Viedňou. Má katastrálnu výmeru a žije tu obyvateľov (). Nachádza sa v nadmorskej výške 167 metrov nad morom.
James Dean Bradfield

James Dean Bradfield (* 21. február 1969) je hudobný skladateľ, spevák a gitarista skupiny Manic Street Preachers. Narodil sa v roku 1969 v meste Pontypool na juhu Walesu, do školy chodil v Blackwoode. Spoločne s jeho bratrancom Seanom Moorom, Richeym Edwardsom a Nickym Wirom založili v roku 1986 svoju vlastnú skupinu neskôr nazvanú Manic Street Preachers. James bol ovplyvnený hudobnou tvorbou The Clash, či Guns N’ Roses. 
V roku 2006 sa rozhodol skúsiť sólo dráhu, 10. júla vyšiel jeho album "The Great Western". Prvým singlom z albumu bola skladba „That's no way to tell a lie“, ktorá vyšla v apríli 2006. V súčasnosti žije v Cardiffe.
Hugo Chávez

Hugo Rafael Chávez Frías (* 28. júl 1954, Sabaneta, Venezuela – † 5. marec 2013 Caracas, Venezuela) bol venezuelský politik a prezident Venezuely. Chávez propagoval víziu demokratického (kresťanského) socializmu, latinskoamerickej integrácie a boj proti imperializmu. Bol kritikom neoliberálnej globalizácie a súčasnej zahraničnej politiky USA.
Chávez bol štyrikrát zvolený za prezidenta Venezuely v rokoch 1998, 2000, 2006 a 2012.
5. marca 2013 Chávez prehral dvojročný boj s rakovinou.
Život.
Narodil sa ako 2. zo siedmich detí v učiteľskej rodine v meste Sabaneta v štáte Barinas vo Venezuele v roku 1954. Jeho pradedo Pedro Pérez Delgado bol známy ako bojovník, ktorý položil život v boji proti diktátorovi Gomezovi.
Od mladosti prejavoval záujem o bejzbal. Po absolvovaní strednej školy navštevoval v rokoch 1971–1975 vojenskú akadémiu v Caracase. Po skončení štúdia pôsobil v armáde. Od roku 1977 začal organizovať tajné ľavicové armádne hnutie (Ejército de Liberación del Pueblo de Venezuela, skr. ELPV). V tomto období sa oženil s Nancy Colmenares, s ktorou mal 3 deti.
V roku 1992 viedol neúspešný pokus o vojenský prevrat, keď sa pokúšal zvrhnúť prezidenta Péreza, po ktorom bol zatknutý. Z väzenia bol prepustený v roku 1994 na základe amnestie prezidenta Calderu. Po prepustení odišiel z armády a angažoval sa v Bolívarskom hnutí. 
V roku 1998 kandidoval vo voľbách na prezidenta s podporou svojho Hnutia piatej republiky (Movimiento Quinta Republica, skr. MVR). Sľubujúc reformy v prospech chudobného obyvateľstva nastúpil na post prezidenta v roku 1999, po tom čo získal vo voľbách 56% hlasov. Na začiatku vlády mal širokú podporu v rámci celého spektra obyvateľstva. Bol označovaný za idealistu schopného zmien v skostnatenom politickom systéme krajiny. V nasledujúcom období sa prejavil ako ľavicový populista, postupne koncentrujúci vo svojich rukách veľkú moc. Do vysokých štátnych funkcií menoval bývalých armádnych dôstojníkov. Zníženie inflácie na 12,3% dosiahol vďaka zisku z predaja ropy. Počas svojej vlády sa zasadil o znárodnenie ťažobných zariadení v krajine, zmenil podmienky zmlúv s firmou Exxon-Mobil. Financie získané z predaja ropy využíval na boj s chudobou. Bol odporcom liberalizácie svetového obchodu.
V roku 1999 rýchlo zmenil ústavu a získal možnosť zotrvať v kresle prezidenta 6 rokov.
V apríli 2002 sa v hlavnom meste Caracas rozhoreli protesty proti Bolívaristickej vláde. Pri zrážkach s políciou zomrelo asi 20 ľudí a 110 bolo ranených. Proti Chávezovi sa postavila časť armády, ktorá ho prinútila odstúpiť a odísť do La Orchila. Za dočasného prezidenta sa vyhlásil podnikateľ Pedro Carmona. Protesty na podporu Cháveza spolu s nedostatočnou podporou pre režim Carmonu, ktorý niektorí považovali za smerujúci k totalite, rýchlo viedol k jeho rezignácii. Chávez sa vrátil k moci 14. apríla 2002.
V roku 2011 bola Chávezovi diagnostikovaná rakovina. Zomrel 5. marca 2013 v dôsledku infekcie dýchacích ciest. Podlomenú imunitu mala za následok liečba rakoviny. Na post prezidenta následne nastúpil Nicolás Maduro.
Jadrová elektráreň Bohunice A1

Jadrová elektráreň A1 v Jaslovských Bohuniciach je súčasťou komplexu Atómové elektrárne Bohunice. Bola postavená v rokoch 1958-1972.
Charakteristika.
Išlo o experimentálny reaktor naprojektovaný v Česko-Slovensku, ktorý používal ako palivo neobohatený (prírodný) urán. Aktívna zóna mala priemer 3,56 metra a výšku 4,0 m. Ako moderátor slúžila ťažká voda a reaktor bol chladený oxidom uhličitým. Projektovaný elektrický výkon elektrárne bol 104 MW. Palivo bolo v reaktore umiestnené v kanáloch, pričom dizajn reaktoru umožňoval výmenu paliva za prevádzky.
Havária elektrárne.
Na reaktore A1 došlo 22. februára 1977 k havárii, keď sa počas plnej prevádzky reaktora vymieňal jeden z palivových súborov. Táto nehoda bola vyhodnotená stupňom 4 na sedemstupňovej medzinárodnej stupnici INES. V dôsledku tejto havárie bola jadrová elektráreň A1 uzavretá a od roku 1979 prebieha jej likvidácia.
Likvidácia elektrárne.
Od roku 1979 prebieha postupná likvidácia elektrárne EBO A1. Všetko jadrové palivo bolo na základe dohody odvezené do bývalého Sovietskeho zväzu. V súčasnosti predstavujú najväčšie riziko nádrže s rádioaktívnymi kalmi a pevný rádioaktívny odpad.
Povodia na Slovensku

Povodia na Slovensku
Územie Slovenska patrí prevažne k úmoriu Čierneho mora (cca , t. j. 96 %), malá časť na severe prináleží k úmoriu Baltského mora (cca , t. j. 4 %). Hranica medzi nimi je tzv. hlavné európske rozvodie, ktoré rozdeľuje naše územie na južný sklon (veľké povodie Dunaja) a severný sklon (súčasť povodia Dunajca).
Úmorie Čierneho mora je reprezentované (veľkým) povodím Dunaja, pričom na území Slovenska je konvenčne rozčlenené na zbernú oblasť Dunaja na západe a zbernú oblasť Tisy na východe. Hranica medzi nimi sa nazýva hlavná slovenská rozvodnica a vedie po línii Kozí kameň () – Kráľova hoľa () – sedlo Besník () – Klenovský Vepor () – Lom nad Rimavicou – Šoltýska – Dubové () – Babin vrch () – Veľký Bučeň () – Hajnáčka – štátna hranica s Maďarskom v oblasti vrchu Medvedia výšina ().
Celková dĺžka riečnej siete Slovenska je približne , z čoho je tokov vodohospodársky významných. Hustota riečnej siete kolíše v rozmedzí od /km² do /km².
Vodné toky na Slovensku zaraďujeme do týchto čiastkových povodí:
Povodie Hrona

Povodie Hrona je čiastkovým povodím povodia Dunaja. Zberná oblasť rieky Hron leží výhradne na území Slovenska. Celková plocha povodia predstavuje 5 464,5 km². 
Rieka má relatívne slabo vyvinuté povodie, na hornom toku (po Banskú Bystricu) priberá len kratšie prítoky, z ktorých vynikajú len Rohozná, Čierny Hron s Kamenistým potokom a Bystrianka so Štiavničkou. V meste Banská Bystrica priberá vodnatejšiu Bystricu so Starohorským potokom a vo Zvolene svoj najvýznamnejší prítok, Slatinu. V úseku nad Slovenskou bránou k významným prítokom patria Jasenica, Kremnický potok (Rudnica), Lutilský potok a Kľak. Na dolnom toku (pod Slovenskou bránou) je najdôležitejším prítokom Sikenica, ostatné prítoky sú málo vodnaté (najmä Vrbovec, Lužianka, Ketský potok a Paríž).
Povodie má pretiahnutý perovitý tvar, vytvára oblúk prehnutý na severozápad.
Z dôvodu lepšej prehľadnosti je možné povodie Hrona rozdeliť na menšie čiastkové povodia:
Teplý potok

Teplý potok môže byť:
National Public Radio

National Public Radio (NPR) je nezávislé, súkromné, neziskové združenie verejných rozhlasových staníc v USA. Združenie bolo založené v roku 1970.
Príjem.
V Európe je NPR rádio možné prijímať cez voľne šíriteľné (nezakódované) vysielanie satelitu Hotbird. V Afrike, južnej Ázii a južnej Európe je NPR možné prijímať cez satelitný systém Worldspace pomocou mobilných satelitných prijímačov, k tomu je však potrebné mať predplatený program.
Eliášovka

Eliášovka môže byť:
Giovanni Paolo Pannini

Giovanni Paolo Pannini alebo aj Panini (* 17. jún 1691, Piacenza, Taliansko – † 21. október 1765, Rím), bol taliansky maliar a architekt. 
Je známy najmä ako jeden z maliarov - vedutistov. Maľoval pohľady na Rím, pričom sa obzvlášť zaujímal o antické pamiatky. Bol prvým maliarom, ktorý sa zameriaval na ruiny. Medzi jeho najznámejšie diela patrí pohľad do interiéru rímskeho Panteónu a pohľady do interiérov galérií s obrazmi Ríma. Vo väčšine jeho malieb ruín ich vkladá do vymyslených súvislostí a prikrášleného prostredia, čo je charakteristické pre žáner označovaný ako "capriccio". Maľoval tiež portréty, vrátane pápeža Benedikta XIV.
V rodnom meste Piacenza boli jeho učiteľmi Giuseppe Natali a Andrea Galluzzi, neskôr scénograf Francesco Galli-Bibiena. Roku 1711 sa Pannini presťahoval do Ríma, kde študoval kreslenie u Benedetta Lutiho. 
Preslávil sa ako dekoratér palácov, medzi inými "Villa Patrizi" (1719–1725), "Palazzo de Carolis" (1720) alebo "Seminario Romano" (1721–1722). Roku 1719 bol prijatý do "Congregazione dei Virtuosi al Pantheon". Neskôr vyučoval na "Akadémii sv. Lukáša" ("Accademia di San Luca") a Francúzskej akadémii ("Académie de France à Rome"), kde ovplyvnil mladého Jeana-Honoré Fragonarda. Roku 1754 bol riaditeľom Akadémie sv. Lukáša. 
V roku 1729 bol zainteresovaný na slávnosti, ktorú usporiadal kardinál Melchior de Polignac, francúzsky vyslanec pri Svätej stolici, na počesť narodenia následníka francúzskeho trónu, "dauphina" Ľudovíta Ferdinanda. Obrazy z tejto slávnosti sú v Louvri (1729 a 1730). Tým začalo Panniniho dlhodobé spojenie s Francúzskom a Francúzskou akadémiou v Ríme.
Jeho pohľady na súčasný Rím, práve tak ako jeho capriccia sú založené na dobrých znalostiach rímskej architektúry. Pannini bol enormne populárny medzi bohatými turistami a jeho diela možno nájsť vo väčšine slávnych svetových galérií. 
Pannini priamo ovplyvnil svojich žiakov, Francúza Huberta Roberta, Taliana Antonia Joliho a svojho syna Francesca Panniniho. Giovanni Battista Piranesi, maliar a rytec, ním bol ovplyvnený viac ako archeológ. V Panniniho štýle pokračovali Canaletto a jeho synovec Bernardo Bellotto. Niektorí britskí krajinári, napríklad William Marlow, Skelton a Joseph Wright of Derby, tiež napodobňovali Panniniho capriccia.
Zoznam diel.
"Liste d'œuvres de Giovanni Paolo Panini"
Julia Schruffová

Julia Schruffová (* 16. august 1982, Augsburg, Nemecko) je súčasná nemecká profesionálna tenistka. Počas svojej kariéry vyhrala 4 turnaje ITF vo štvorhre.
Diviacky potok

Diviacky potok môže byť:
Letné olympijské hry 2004

XXVIII. letné olympijské hry sa konali od 13. do 29. augusta 2004 v gréckych Aténach. Boli najúspešnejšou olympiádou pre slovenských reprezentantov, keď na nej získali spolu 6 medailí. Najcennejší kov vybojovali bratia Peter a Pavol Hochschornerovci a Elena Kaliská.
Medailová bilancia.
Medailová bilancia najúspešnejších národných výprav na OH 2004:
Kalendár.
Nasledujúci kalendár zobrazuje plán športových disciplín na OH 2004 v Aténach. Modré podfarbenie pri športe v daný deň znamená, že v disciplíne sa súťaží, ale neuskutoční sa žiadna finálová disciplína. Žlté podfarbenie značí finálové zápolenie v daný deň. Číslo udáva počet finálových disciplín.
Cesnak (rod)

Cesnak (jazykové varianty pozri v článku cesnak; lat. "Allium") je rod rastlín z podčeľade cesnakovaté ("Allioideae") patriacej do čeľade amarylkovité ("Amaryllidaceae"), ktorá sa staršie u niektorých autorov označovala názvom cesnakovité ("Alliaceae") v širšom zmysle. 
Staršie sa cesnak často zaraďoval buď do čeľade cesnakovité ("Alliaceae") v užšom zmysle alebo (v rámci podčeľade cesnakovaté - "Allioideae") do čeľade ľaliovité ("Liliaceae") v širšom zmysle.
Rozšírenie.
Do rodu cesnak patrí veľa druhov; ich počet sa uvádza v závislosti od autora ako 260, 280, okolo 1000 či vyše 1000 druhov. Sú rozšírené prevažne v miernom pásme severnej pologule. Niekoľko druhov rastie na južnej pologuli - v Čile ("Allium juncifolium"), Brazílii ("Allium sellovianum") a v Afrike ("Allium spathaceum"). 
Druhy.
Na Slovensku sa vyskytujú tieto druhy:
Úplný zoznam: Zoznam druhov cesnaku
Mikuláš Konopka

Mikuláš Konopka (* 23. január 1979, Rimavská Sobota) je slovenský reprezentant vo vrhu guľou, bývalý juniorský svetový šampión a dvojnásobný majster Európy do 22 rokov. V roku 2002 skončil na treťom mieste na halových ME vo Viedni, po pozitívnom dopingovom teste mu medailu odňali. V roku 2007 sa výkonom 21,57 m stal halovým majstrom Európy.
Rakúske antidopingové laboratórium oznámilo v máji 2008 pozitívny dopingový nález po mimosúťažnej kontrole, čo bolo neskôr potvrdené aj analýzou B vzorky. V prípade Mikuláša Konopku to je už opakovaný dopingový nález. Disciplinárna komisia Slovenského atletického zväzu mu podľa pravidiel udelila doživotný zákaz štartu v atletických súťažiach.
Corrientes (argentínska provincia)

Corrientes je argentínska provincia, rozkladajúca sa na severovýchode krajiny. Na severe hraničí s provinciou Misiones a Paraguajom, na západe s provinciami Santa Fe a Chaco, na juhu s provinciou Entre Ríos a na východe s Brazíliou.
Administratívne rozdelenie.
Provincia je rozčlenená na 25 departmentov. (V zátvorke je uvedené hlavné mesto departmentu)
Obyvateľstvo.
Najväčšia časť obyvateľstva žije na brehoch riek Paraná a Uruguaj. Pri rieke Paraná leží hlavné mesto provincie Corrientes s 280 000 obyvateľmi, ako aj druhé najväčšie mesto provincie, Goya (75 000 obyvateľov). Pri rieke Uruguaj je najväčšie mesto Paso de los Libres so 45 000 obyvateľmi. Vo vnútrozemí je jediné významnejšie mesto Mercedes so 40 000 obyvateľmi.
Družba

Družba môže byť:
Entre Ríos

Entre Ríos je provincia na severovýchode Argentíny. Leží medzi riekou Paraná (tvorí hranicu s provinciami Santa Fe a Buenos Aires) na západe a juhozápade a riekou Uruguaj (tvorí hranicu so štátom Uruguaj) na východe. Na severe hraničí s provinciou Corrientes.
Politické rozdelenie.
Provincia Entre Ríos je rozdelená na 17 departmentov:
Družba (ropovod)

Ropovod Družba (rus. "нефтепровод Дружба"; v preklade "priateľstvo") je najdlhší ropovod na svete, začínajúci v ruskej Samare a vedúci cez Bielorusko, Poľsko, Nemecko (severná vetva) a Ukrajinu, Maďarsko, Slovensko a Česko (južná vetva). Jeho hlavným účelom bolo zásobovať ropou socialistické štáty, čím ich učinil de facto ekonomicky závislými na ZSSR. Je využívaný dodnes a Rusko ním stále dodáva veľké množstvo ropy do Európy. V roku 2009 mal kapacitu 1,2 až 1,4 miliónov barelov (190 až 222 miliónov litrov) denne. Ropovod tvorí sústavu rúr rôzneho priemeru od 52,25 cm do 100,5 cm, ktoré poháňa 31 prečerpávacích staníc. Prechádza kompletne pod zemou.
Dohoda o výstavbe ropovodu bola podpísaná 18. decembra 1959. Stavba sa začala o rok neskôr 10. decembra 1960. Dokončený bol v októbri roku 1964, kedy ním začala prúdiť prvá ropa zo Sovietskeho zväzu. 
Družba začína v Samare, v juhovýchodnom Rusku, kde sa zbiehajú ďalšie ropovody zo Sibíri, Uralu a Kazachstanu. Vedie západným smerom do Bieloruska, kde sa rozdvojuje na severnú vetvu (vedúcu do Poľska a Nemecka) a na južnú vetvu (vedúcu cez Ukrajinu do Maďarska, Slovenska a Česka). Ropa prejde trasu dlhú vyše 4000 km. Transportuje ropu z ruskej volgo-uralskej a západosibírskej panvy ako aj z ropných polí v Kazachstane.
Prevádzkovateľom Družby je spoločnosť Transneft.
Formosa (provincia)

Formosa je argentínska provincia, ležiaca na severe krajiny. Na severe a východe hraničí s Paraguajom, na juhu s provinciou Chaco a na východe s provinciou Salta.
Administratívne rozdelenie.
Provincia je rozdelená na 9 departmentov (v zátvorke je hlavné mesto departmentu).
Beryl (softvér)

Beryl je open source softvér bežiaci na operačnom systéme Linux.
Je to správca okien a fork projektu Compiz, ktorý umožňuje rôzne efektné zobrazenia, ako napríklad zhorenie okna pri zatváraní, alebo pozeranie sa na vaše štyri plochy pomocou trojrozmerného pohľadu, alebo ohýbanie okien a následné skákanie. Okrem toho vie pracovať s priesvitnosťou a umožňuje jednoduché prepínanie medzi oknami.
Je to odpoveď na Windows Vista Aero s tým rozdielom, že má viac možností a je možné ho prevádzkovať aj na omnoho slabších počítačoch (128 MB RAM, 8 MB integrovaná grafická karta, 1,2 GHz procesor). Momentálne je v beta verzii.
Juan Ignacio Chela

Juan Ignacio Chela (* 30. august 1979, Buenos Aires, Argentína) je bývalý argentínsky profesionálny tenista. Počas svojej kariéry vyhral štyri turnaje ATP v dvojhre a 2 turnaje vo štvorhre.
V roku 2007 vyrovnal postupom do štvrťfinále na turnaji US Open svoje grandslamové maximum z účasti v štvrťfinále French Open v roku 2004, pričom v treťom kole porazil vtedajšiu svetovú dvanástku, Ivana Ljubičića.
La Rioja (argentínska provincia)

La Rioja je provincia na západe Argentíny. Hraničí na severe s provinciou Catamarca, na východe s provinciou Córdoba, na juhu s provinciou San Luis a na západe s provinciou San Juan. Okrem toho hraničí La Rioja na západe s Čile.
Administratívne rozdelenie.
Provincia La Rioja je rozdelená na 18 departmentov "(departamentos)".
Jürgen Melzer

Jürgen Melzer (* 22. máj 1981, Deutsch-Wagram, Rakúsko) je súčasný rakúsky profesionálny tenista. Počas svojej kariéry vyhral 2 turnaje ATP v dvojhre a 7 turnajov ATP vo štvorhre.
Jevgenij Jevgenievič Koroľov

Jevgenij Jevgenievič Koroľov (rus. Евгений Евгеньевич Королёв) (* 14. február 1988, Moskva, Rusko) je súčasný ruský profesionálny tenista.
Skalpel

Skalpel je druh ostrého chirurgického nástroja slúžiaci k rezaniu tkanív.
The Fall of Ideals

The Fall Of ideals je tretí album skupiny All That Remains. Album vyšiel na trh 17. júla 2006.
Tento album produkoval Adam Dutkiewicz z Killswitch Engage a ďalej na albume spolupracoval ex-gitarista zo Soilworku Peter Wichers. Skladby "This Calling", "The Air That I Breathe" majú videoklip, skladba "Six" je súčasťou hry na Playstation 2, ktorá sa volá Guitar Hero.
Dannii Minogue

Danielle Jane Minogue (* 20. október 1971, Melbourne, Viktória, Austrália), známa ako Dannii Minogue je austrálska speváčka a textárka a príležitostná herečka a módna návrhárka. Známou sa stala začiatkom 80. rokov 20. storočia v úlohách austrálskej televíznej talentovej šou Young Talent Time a v dlhotrvajúcej mydlovej opere Home and Away predtým, ako sa stala pop speváčkou začiatkom 90. rokov.
Úspech dosiahla s hitmi ako "Love and Kisses" a "This Is It", hoci po vydaní druhého albumu sa jej popularita ako speváčky znížila, čo viedlo k venovaniu sa iným oblastiam, ako napríklad vystupovaniu v televízii. Koncom 90. rokov sa nakrátko vrátila do hudby po tom, ako objavila svoj tanečný talent v piesni "All I Wanna Do", čo bol jej prvý hit číslo jeden v rebríčku UK Club. V roku 2001 zopakovala svoj úspech uvedením jej najväčšieho hitu "Who Do You Love Now?", zatiaľ čo jej album Neon Nights sa stal najúspešnejším v jej kariére. V Spojenom kráľovstve dosiahla jedenásť tanečných piesní číslo jeden za sebou, čím sa stala najlepším umelcom v UK Upfront Club Chart. V súčasnosti má Dannii Minogue podpísanú zmluvu s All Around The World a v roku 2006 vydala svoju druhú kompiláciu "The Hits and Beyond".
Jej staršia sestra Kylie Minogue je tiež známa speváčka.
Líška

Líška môže byť:
Attaces

Attaces alebo Addak bol v rokoch 415 – 426 kráľ Alanov.
Attaces bol kráľ západných Alanov v Hispánii. Alani pôvodne sídlili na juhu dnešného Ruska a severného Iránu. Okolo roku 370 ich napadli Huni pred ktorými časť Alanov ušla na západ a stali sa z nich nedobrovolní kočovníci, ktorí si časom skrížili zbrane s mnohými národmi vtedajšej Európy a Afriky. Kráľ Attaces padol okolo roku 426 v bitke s Vizigótmi. Časť Alanov ostala v Hispánii, ale väčšina nasledovala kráľa Vandalov Gundericha, ktorý prijal alanskú korunu.
Kuo-ťi ťin-žung čung-sin er čchi

Kuo-ťi ťin-žung čung-sin er čchi (čínskym písmom 國際金融中心二期; angl. "International Finance Centre 2") je druhý najvyšší mrakodrap (2003 až 2009 bol najvyšší) v Hongkongu a 13. najvyšší na svete (júl 2011). Na tvorbe dizajnu sa podieľal aj César Pelli.
Výstavba budovy začala v roku 1997 a bola dokončená v 2003. Má 90 poschodí, 62 výťahov, výška najvyššieho poschodia je 401,9 metrov, výška po strechu 406,9 metrov a celková výška po najvyšší bod 415,8 metrov.
Budova je súčasťou komplexu Kuo-ťi ťin-žung čung-sin (International Finance Centre). V tomto komplexe sa nachádza aj Kuo-ťi ťin-žung čung-sin i čchi (International Finance Centre 1).
Aon Center (Chicago)

Aon Center je 347 metrov vysoký mrakodrap v Chicagu v americkom štáte Illinois. Je to tretia najvyššia budova v Chicagu po Sears Tower, siedma najvyššia v Spojených štátoch a 37. najvyššia na svete (2015). Postavený bol pôvodne ako "Standard Oil Building" v roku 1972 podľa návrhu Edwarda Durrella Stonea.